《游北山》
宋代·杨杰

今古忙忙利禄间，几人能此叩松关。猿惊鹤怨不知处，虎踞龙蟠空见山。

芳草路随流水远，老僧心共白云閒。淮南旧隐抛离久，一诵移文一愧颜。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。